
72.   AARGANG 


KÆRLIGHED  SOM  LIVSFILOSOFI. 

(Af  N.  A.  Jensen  i  »Improvement  Era«.) 

Et  filosofisk  System,  der  ikke  er  anvendeligt  under  alle 
Samfundslivets  Forhold  og  i  alle  Tidsperioder,  kunde  næppe 
betegnes  som  en  sand  Livsfilosofi.  Det  er  en  Kendsgerning, 
at  de  civile,  sociale  og  moralske  Tilstande  i  Verden  paa  Kristi 
Tid  er  vidt  forskellige  fra  Nutidens.  Et  System,  opbygget  for 
at  imodekomme  Samfundets  Krav  i  hine  Dage,  vilde  alminde- 
ligvis ikke  svare  til  Nutidens  Forhold.  Saaledes  er  det  imid- 
lertid ikke  med  det  af  Jesus  grundlagde  etiske  System.  Op- 
draget og  undervist  som  han  var  i  Jodernes  Udlæggelse  af  de 
hebræiske  Skrifter  og  under  Indflydelse  af  Datidens  snævre 
Partihensyn,  vilde  man  ganske  naturligt  drage  den  Slutning, 
at  han  i  bedste  Tilfælde  kun  kunde  udvælge  og  omforme  de 
Materialister,  der  fandtes  indenfor  den  Periodes  Filosofi.  Op- 
rindelsen til  hans  Kundskab  om  den  Livsplan,  som  han  frem- 
satte, vil  vi  ikke  her  dvæle  ved.  Den  Grundsætning,  som  vi  i 
det  følgende  vil  behandle,  og  som  vi  nu  ønsker  at  fremsætte, 
er  denne,  at  det  etiske  System,  som  han  opstillede,  er  det 
eneste  anvendelige  System,  der  nogensinde  har  været  frem- 

sat,  og  som  udgør  en  fuldkommen  Leveregel  for  den  men- 
neskelige Familie,  virkningsfuldt  og  brugbart  i  alle  Tidsaldre 
og  under  alle  Forhold  i  Livet. 

Denne  Livsplans  heldbringende  Virkninger  skyldes  den 
Kendsgerning,  at  Kærlighedens  Princip  er  gjort  til  Grund- 
regelen i  alle  Handlinger,  der  angaar  moralske  eller  sociale 
Forhold  i  Livet.  »Uddannet  Selvinteresse«  og  alle  andre  he- 
donistiske Interesser  har  ingen  Plads  i  dette  System,  thi  det 
af  ham  opstillede  eneste  rigtige  Motiv  for  alle  vore  Handlinger 
er,  hvad  der  tjener  til  vore  Medmenneskers  Velfærd.  »Den, 
som  bjerger  sit  Liv,  skal  miste  det.«  Guds  Riges  Virkelig- 
gørelse tilvejebringes  alene  ved  aandelige  Kræfter,  og  det 
menneskelige  Broderskab  kan  kun  etableres  gennem  Anven- 
delsen af  den  gyldne  Regel.  Pligt  er  et  Affalds-Produkt,  en 
kold  Leveregel,  der  kun  passer  for  dem,  der  ikke  fatter  Kær- 
lighedens højere  Lov,  der  kun  virker  gennem  Følelsen  af,  at 
alle  Mennesker  er  Guds  Børn.  Erhvervelsen  af  denne  vid- 
underlige Kraft  og  Evne  opnaas  ved  Forstaaelsen  af  det  sande 
Slægtskabsforhold  mellem  Menneskene.  Er  den  en  Gang  er- 
hvervet, vil  den  faa  en  stor  Mængde  Kærlighedssparer  til  at 
vokse,  tilsidesætte  Tid,  Rum,  Fødsel  og  Formue,  og  aldrig 
blive  tilfreds,  før  alle  Guds  Born  er  blevne  berørte,  igenloste 
og  forenede  til  en  eneste  stor  Familie  —  Guds  Rige.  Denne 
Broderskabsfølelse  —  Kærlighed  til  Medmennesker,  har  været 
den  eneste  Kraft,  der  ydede  nævneværdige  Resultater  i  Ret- 
ning af  social  Opløftelse  i  enhver  Tidsalder,  medens  Argu- 
menter og  Kampe  for  Retfærdighed  har  fremkaldt  Ødelæggel- 
ser, Revolution  og  Elendighed  blandt  Mennesker  og  Nationer. 

Jesus  havde  Sandheden  og  Livet  i  sig,  og  vidende,  at  Kær- 
ligheden var  de  store  Livsopgavers  eneste  Løsning,  tog  han  fat 
paa  sin  »Faders  Gerning«  at  bringe  Menneskene  ril  Omven- 
delse. Processen  er  langsom,  men  den  er  sikker,  og  »en  lille 
Surdejg  syrer  hele  Dejgen«  i  Tidens  Lob.  Det  siges,  at  Refor- 
mationer ikke  foregaar  i  Masse,  hvilket  er  en  ganske  naturlig 
og  fundamental  Regel,  baseret  paa  den  Kendsgerning,  at  dette 
er  en  individuel  Udviklingsproces  og  Vækst  —  en  personlig 

Omvendelse.  Men  Omvendelse  er  Resultatet  af  personlig  Paa- 
virkning  —  én  Magnet  virkende  paa  en  anden.  Da  Kærlig- 
heden er  den  stærkeste  Magnet  ved  denne  indbyrdes  Udveks- 
ling af  opløftende  Handlinger,  bliver  den  Livsførelsens  vig- 
tigste Grundlov. 

Ved  at  opstille  Kærligheden  som  den  vigtigste  Leveregel, 
opfyldte  Jesus  den  negative  Del  af  Loven,  der  foreskriver 
Straf  for  Synd,  og  erstattede  denne  med  det  positive  og  op- 
loftende  Ønske  om  at  gøre  godt  for  det  godes  egen  Skyld. 
Naar  Kærligheden  hersker,  er  »Loven  opfyldt«.  En  hæderlig 
Mand  nærer  ingen  Frygt  for  Loven  mod  Tyveri.  Anvend  Kær- 
lighedens Lov  i  Hjemmet,  i  Samfundet,  i  Staten  og  i  Natio- 
nerne, da  vil  alle  Tidsaldres  skonne  Drøm  være  gaaet  i  Op- 
fyldelse. 

Hvad  er  Kærlighed?  Den  er  »ikke  et  Baand,  der  binder, 
men  et  Lys,  der  leder«  gennem  Genvordighedernes  Dal  til 
Lyksaligheden.  »Tag  dit  Kors  op  og  følg  mig«.  Den  er  ikke 
Farisæerens  »Selvbevidsthed,  Selvfølelse«  og  aandelige  Selv- 
sikkerhed, men  det  ydmyge,  modtagelige  Sind  og  den  barn- 
lige Aabenhjertethed  hos  de,  der  »hungre  og  tørste  efter  Ret- 
færdighed«. Det  er  Sjælens  Kald  til  sin  Mage  —  Menneske- 
heden; den  kender  intet  andet  Kald  og  kan  overføres  alene 
gennem  Hjerternes  ædle  Strenge.  Kærlighed  er  ikke  en  Blomst 
af,  men  Froet  og  Ophavet  til  Retfærdighed.  Den  er  ikke  en 
»sukkersød  Sentimentalisme«,  men  en  levende,  magnetisk 
Kraft  til  Meneskehedens  Igenfødelse. 

Kærlighed  er  ikke  Spencers  Hedonisme,  der  vil  have  os  til 
at  tro,  at  »Erkendelsen  af  moralske  Forpligtelser  formindskes 
eftersom  Moralisering  foroges«,  men  den  er  hin  indre  be- 
falende Stemme,  der  taler  om  at  gore  godt  mod  andre  og 
glemmer  de  mindre  Love  om  Pligt,  Belønning  og  Selvforher- 
ligelse. Kærlighed  er  den  uegennyttige,  omhyggelige  Interesse 
i  vor  Næstes  Velfærd,  i  den  »fortabte«  Sons  Tilbagekomst, 
Kærlighed  er  Guds  virkelige  Væsen,  Betingelsen  for  individuel 
Lykke  for  Menneskene  og  den  eneste  Stjerne,  der  skinner  med 
sit  eget  Lys. 

Hvorledes  Kærlighed  erhverves.  »Søger,  saa  skulle  I  finde; 
banker  paa,  saa  skal  der  lukkes  op  for  eder,«  er  ligesaa  sandt, 
naar  det  gælder  Kærlighed,  som  naar  det  gælder  Kundskab 
eller  enhver  anden  god  Gave.  Kærlighed  frembinger  Kærlig- 
hed, thi  den  er  i  Slægt  med  vor  Natur  og  kommer  kun,  naar  vi 
ønsker  den  selv.  Den  kommer  gennem  Bøn  og  uegennyttig 
Opofrelse.  Den  kommer  mest  rigeligen  til  den,  der  tænker 
mindst  paa  sig  selv.  Den  vokser  kun  paa  Livets  Træ  —  op- 
ofrende Arbejde  for  Menneskeheden,  og  modnes  efterhaanden 
som  Forløsningsarbejdet  udføres. 

Hvad  vil  Kærlighed  gøre  for  dig?  Kærlighed  vil  gore  dig 
»fattig  i  Aanden«,  rig  i  Ydmyghed,  lærelysten,  tillidsfuld  og 
aabenhjertet,  Forudsætningerne  for  virkelig  Vækst  og  Udvik- 
ling. 

Den  vil  faa  dig  til  at  »sørge«  over  dine  egne  Synder,  saavel 
som  over  andres,  fylde  dig  med  Bodfærdighedens  Aand,  aabne 
dine  Øjne  for  din  egen  Uværdighed  og  din  Afhængighed  af 
andre  og  deres  Tilgivelse. 

Kærlighed  vil  give  dig  »Sagtmodighed«,  saa  at  du  vil  fryde 
dig  over  andres  Lykke;  den  vil  med  Rode  oprykke  din  egen 
Utilfredshed,  give  dig  Selvbeherskelse  og  Udholdenhed  til  at 
lide  for  Sandhedens  Sag,  saa  at  du  tilsidst  vil  »arve«  alt  det 
gode  paa  Jorden. 

Kærlighed  vil  faa  dig  til  at  »hungre  og  tørste  efter  Retfær- 
dighed« for  dens  egen  Skyld,  og  ikke  for  nogen  Belønning, 
som  du  venter  at  modtage.  Den  vil  give  dig  Ønsket  om  at  leve 
og  handle  ærligt  og  retskaffent  og  fylde  dig  med  en  Higen 
efter  Sandhed,  Oprigtighed  og  Medfølelse. 

Kærlighed  vil  gøre  dig  barmhjertig  overfor  dine  Fjender, 
overfor  dem,  som  synde  imod  dig  og  hade  dig,  og  faa  dig  til 
at  »velsigne  dem,  som  forbande  dig«.  Den  vil  blødgøre  dit  eget 
Hjerte  og  »bortvende  Vreden«  fra  det  Menneskes  Hjerte,  der 
vil  gøre  dig  Skade.  Den  vil  knytte  dig  sammen  med  dine  Med- 
menneskers Livsskæbner,  saa  at  du  ikke  vandrer  gennem  Li- 
vet alene  som  en  Fremmed.  Medfolelse  vokser  paa  Kærlig- 

hedens  Træ,  uden  hvilken  Venskab  og  Lykke  er  umulige  i 
Livet. 

Kærlighed  gor  dig  »ren  af  Hjerte«,  saa  at  Renhed  og  Hellig- 
hed vil  blive  æret  af  dig;  den  skærper  Synet,  saa  at  du  kan 
»se  Gud«  i  hans  Hænders  Gerninger  —  vore  Medmennesker. 
Den  vil  fjerne  »Bjælken«  i  dit  eget  Øje,  saa  at  du  mere  tyde- 
ligt kan  se  »Splinten«  i  din  Broders. 

Kærlighed  leder  dig  til  at  blive  en  Fredsstifter  iblandt  Guds 
Børn  og  saaledes  blive  en  »Guds  Søn«.  Du  vil  drage  ud  i 
Kamp,  at  Fred  kan  komme,  og  saalænge  der  er  Grund  til  Strid, 
Oprør  og  Uro  i  Verden,  vil  du  ikke  være  tilfreds  i  Livet. 

Kærlighed  i  din  Sjæl  vil  henføre  dig  til  de  »Forfulgte  for 
Retfærdigheds  Skyld«  —  de,  der  ofrede  sig  i  Herrens  Gerning 
—  de  nedtrykte  og  foragtede,  thi  saaledes  »forfulgte  de  Pro- 
feterne, som  var  før  eder«.  Men  dette  Kors  vil  løfte  dig  op  til 
den  mest  fuldkomne  Lykke  i  Guds  Rige. 

Kærlighedens  Overherredømme.  Kærlighedens  Filosofi  om- 
fatter Værdien  af  alle  andre  Filosofier,  tilvejebragte  af  Men- 
nesker: Kærligheden  omfatter  alle  Epikuræerens  Nydelser  og 
Glæder,  men  bortkaster  hans  Ensidighed,  Egennytte  og  Hjerte - 
løshed.  Den  omfatter  den  stoiske  »universale  Lov«,  men  er- 
statter dens  Selvgodhed  med  Mildhedens,  Venlighedens  og 
Uegennyttens  duftende  Balsam,  hvorved  den  omdannes  til  et 
kraftigt,  levedygtigt  og  anvendeligt  moralsk  System. 

Vid  derfor,  at  Kærlighed,  det  store  grundlæggende  Princip 
i  en  sand,  ophøjet  og  opløftende  Livsfilosofi,  efterhaanden  vil 
omforme  Menneskeheden  og  gøre  den  til  en  stor  Familie  —  et 
menneskeligt  Broderskab. 


VIDENSKABELIG  MATERIALISME. 

En  international  Kommunist-Bekendtgørelse  fra  Moskva 
erklærer:  »Vort  Program  er  baseret  paa  videnskabelig  Ma- 
terialisme, hvilket  ubetinget  indbefatter  Nødvendigheden  af 
at  udbrede  Ateisme.« 

Ogsaa  udenfor  Rusland  er  der  i  vor  Tid  adskillige  Menne- 
sker, som  helt  eller  delvis  hylder  den  materialistiske  Livs- 
anskuelse, men  som  Regel  har  disse  Mennesker  aldrig  provet 
paa  at  forklare  Livets  vigtige  Kendsgerninger  efter  denne 
Teori.  Det  store  Flertal  af  den  fysiske  Videnskabs  Forskere 
er  rede  til  at  benægte,  at  der  findes  noget  saadant  som  viden- 
skabelig Materialisme.  Selvfølgelig  er  det  ikke  muligt  viden- 
skabeligt at  konstatere,  at  Jordklumpen  under  vor  Fod  i  sit 
mystiske  Indre  gemmer  Kilden  og  Oprindelsen  til  Menneske- 
slægtens Drom  om  Gud  og  Udødelighed. 

Materialismen  erklærer,  at  Stof  og  Energi,  disse  to  basiske 
Realiteter,  forklarer  alt,  hvad  der  har  været,  alt,  hvad  der  er, 
og  alt,  hvad  der  nogensinde  vil  blive,  fra  den  laveste  -Orga- 
nisme og  til  det  ædleste  og  mest  fuldkomne  Menneske,  der 
nogensinde  har  spillet  deres  Helteroller  i  den  menneskelige 
Families  store  Drama. 

Al  Tro  paa  Gud,  al  Tro  paa  Udødelighed  er  umuligt  for 
Materialisme;  thi  dersom  Livet  er  Resultatet  af  Organisation, 
da  maa  Livet  ophøre  at  eksistere,  naar  Organisationen  op- 
hører. Forfægteren  for  den  saakaldte  videnskabelige  Ma- 
terialisme forudsætter  ubetinget,  at  han  kender  Stof  og  Energi, 
men  dette  er  en  falsk  Forudsætning. 

Det  eneste,  som  et  Menneske  virkelig  véd,  nogensinde  har 
vist  og  nogensinde  kan  vide,  er  Bevidsthedslivets  Kends- 
gerninger. Form,  Farve,  Vægt,  Bygning,  Tryk,  Modstandskraft 

—  alle  Tingenes  vidunderlige  Ytringer  —  er  kun  Bevidst- 
hedslivets Følgeslutninger.  Det  eneste,  vi  virkelig  kender,  er 
Aand,  Tanke  og  Bevidsthed.  Livet  kan  ikke  forklares  efter 
den  Teori,  at  alt  det  eksisterende  simpelthen  er  Resultatet  af 
uophørlige  mekaniske  Processer  mellem  Stof  og  Energi. 

Ingen  Videnskabsmand  har  endnu  nogensinde  været  i  Stand 
til  at  paavise  Oprindelsen  til  de  eksisterende  Livsformer.  Han 
maa  altid  søge  Oprindelsen  i  en  forudeksisterende  Livsform 

—  gaa  tilbage  til  Livets  Ophav  altid  og  overalt.  Mellem  Livet 
og  Støvet  er  der  en  uoverstigelig  Kloft,  som  intet  menneske- 
ligt Væsen  endnu  har  været  i  Stand  til  at  passere.  Dette  ind- 


311 

rømmes  af  alle  Verdens  mest  fremragende  Videnskabsmænd. 
Forskere  er  enige  om,  at  Forskellen  mellem  Foleise  og  Stof 
aldrig  har  været  forklaret,  og  at  vor  Tids  Videnskab  ikke  er 
Problemets  Løsning  nærmere  end  det  forste  Menneske,  der 
nogensinde  fremsatte  dette  Spørgsmaal. 

Denne  Livets  »Jord-Filosofi«  kan  nok  gøre  god  Fyldest 
saalænge,  man  kun  har  med  Jord  at  gore,  men  døde  Stoffer 
kan  ikke  maale  Dybden  af  menneskelige  Lidelser,  ej  heller 
kan  Kraften  bestige  den  menneskelige  Hengivenheds  Højder. 
Som  en  Forklaring  af  Mennesket  er  Materialismen,  hvad  John 
Fiske  har  erklæret  den  for  at  være  —  ubearbejdet  Videnskab 
og  eksploderet  Filosofi.  En  saadan  Livsanskuelse  lægger  Men- 
nesket i  en  jernhaard  og  følelsesløs  Nødvendigheds  Lænker. 

Den  laaner  vore  Drømme  om  fuldkommen  Retfærdighed, 
lægger  sin  kolde  underkuende  Haand  paa  ethvert  højt  Ideal, 
kvæler  Haabets  Lys  i  Menneskets  Bryst  og  gør  alle  vore  store 
Idealer  til  Daarskab. 

»Dersom  der  ikke  havde  været  en  Gud,«  siger  Voltaire, 
»vilde  det  have  været  nødvendigt  at  opfinde  en.«  Med  Gud  i 
Universet  kan  Mennesket  ikke  drømme  noget  saa  stort  som 
Virkeligheden,  han  kan  ikke  have  et  Haab  for  herligt  eller  et 
Ønske  for  højt.  Dersom  Sandhed,  Retfærdighed,  Godhed, 
Kærlighed  og  Gud  er  Tilværelsens  Centrum  —  er  i,  ved  og 
igennem  alle  Ting,  da  skal  vi  trods  vor  nuværende  Ufuld- 
kommenhed og  Mismod  engang  blive  »ham  lig«. 

Livet  er  i  Virkeligheden  aandeligt.  I  alt,  igennem  alt  og 
overalt  er  Gud  Faderen.  Hans  er  Magten,  der  gor  sig  gældende 
i  det  fysiske  Univers  som  Kraft  eller  Energi;  det  er  den  Kraft, 
der  optræder  i  Mennesket  som  Bevidsthed. 

Herbert  Spencer  siger:  »Det  er  den  ukendte  og  ukendelige 
og  dog  saa  tydeligt  erkendte  Kraft,  som  bygger  Templerne, 
fremsætter  Profetierne,  synger  Hymnerne,  udklækker  Helte- 
gerningerne, drømmer  Drømmene  og  ser  Synerne,  som  har 
herliggjort  og  endnu  herliggør  Menneskets  Hjerte.  Gud  er  en 
Realitet  —  den  eneste  Realitet.  Livet  er  Aand  —  alt  er  Aand 
og  kun  Aand.«  (»Deseret  News«.) 

SAMVITTIGHEDENS  STEMME. 

Vor  ellevte  Trosartikel  erklærer,  at  »vi  fordrer  Ret  til  at 
dyrke  Gud  den  Almægtige  i  Overensstemmelse  med  vor  egen 
Samvittigheds  Bydende«.  Hvad  vil  det  sige,  at  dyrke  Gud  i 
Overensstemmelse  med  vor  egen  Samvittigheds  Bydende? 
Hvad  er  Samvittighed,  og  paa  hvad  Maade  kan  den  indvirke 
paa  vort  Forhold  til  Gud. 

Ordbogen  fortæller  os,  at  Ordet  Samvittighed  betegner  Be- 
vidstheden om,  at  vore  Handlinger,  Karakter  og  Sindstilstande 
er  gode  eller  slette;  den  Evne,  Kraft  eller  Princip,  der  henforer 
vore  Lyster  og  Tilbøjeligheder  til  det  lovlige  eller  ulovlige  og 
enten  billiger  eller  fordommer  dem. 

Samvittigheden  er  Guds  Statholder  paa  Jorden,  siger  Bo- 
wers,  og  indenfor  dens  begrænsede  Virkefelt  modtager  den  af 
hans  uendelige  Visdom  og  taler  med  Myndighed  og  Kraft.  Det 
er  en  Aabenbaring  om  Guds  Nærværelse,  en  guddommelig 
Rost  i  Menneskesjælen,  der  tilkendegiver  den  retmæssige  Her- 
res Tilstedeværelse,  Ophavet  til  Hellighedens  og  Sandhedens 
Lov. 

At  folge  sin  Samvittigheds  Stemme  er  at  nærme  sig  Gud, 
thi  det  er  det  guddommelige  i  os,  der  søger  at  hæve  os  op  til 
sit  Ophav.  Det  er  ikke  en  Stemme  i  bogstavelig  Forstand,  men 
en  indre  Følelse,  en  Overbevisning  i  Sjælen  om,  at  en  Hand- 
ling er  enten  god  eller  slet.  Og  har  vi  begaaet  en  slet  Hand- 
ling, eller  er  vor  Optræden  og  Liv  anderledes,  end  det  burde 
være,  saa  nytter  det  ikke,  at  vore  saakaldte  Venner  roser  os  og 
endog  erklærer  vor  Handlemaade  for  at  være  god,  det  nytter 
ikke,  at  vi  selv  prøver  paa  at  undskylde  os  med,  at  vi  gør  saa 
godt,  vi  forstaar,  og  at  andre  jo  ikke  er  et  Haar  bedre,  der  er 
dog  noget  i  vort  eget  Indre,  der  anklager  eller  bebrejder  os  og 
advarer  os  imod  at  fortsætte  i  samme  Spor. 

Vi  har  med  andre  Ord  i  vort  Indre  en  Evne  eller  Ind- 
skydelse, der  er  i  Stand  til  at  afgøre,  om  vor  Handling  er  god 
eller  slet  uden  Hensyn  til,  hvorledes  vore  Omgivelser  bedøm- 

mer  den.  Dersom  vi  handler  i  Overensstemmelse  med  denne 
Følelse  af,  hvad  der  er  Ret,  da  har  vi  en  »god  Samvittighed«; 
det  vil  sige,  hvor  Bevidsthed  eller  det  guddommelige  i  os  bil- 
liger vore  Handlinger,  fordi  de  harmonerer  med,  hvad  vi  véd 
er  rigtigt.  Dersom  vi  handler  i  Modstrid  med  denne  Følelse, 
da  har  vi  en  »daarlig  Samvittighed«;  hvilket  igen  vil  sige,  at 
vor  Bevidsthed  misbilliger  vore  Handlinger,  fordi  de  ikke  er 
i  Harmoni  med  vort  eget  Jeg,  med  den  Del  af  vort  aandelige 
Væsen,  der  er  guddommeligt  og  evigt,  og  som  hele  Tiden 
soger  tilbage  til  sit  Ophav:  Gud. 

Vi  er  alle  Guds  Sønner  og  Døtre,  sendte  hertil  Jorden  fra 
de  himmelske  Boliger  for  at  blive  iførte  kødelige  Legemer, 
gennemgaa  en  Prøvestand  og  komme  i  Forbindelse  med  Fri- 
stelser, Synd  og  Død,  for  saaledes  at  lære  Forskellen  at  kende 
paa  det  Gode  og  det  Onde.  Men  vi  er  ikke  overladt  til  de  onde 
Magters  uindskrænkede  Herredømme,  thi  vor  Aand  glemmer 
aldrig  helt  sin  høje  Herkomst,  og  der  vil  stedse  gøre  sig  noget 
gældende  i  os,  som  søger  at  hæve  os  opad,  og  som  tilskynder 
os  til  at  vælge  det  Gode.  Samvittighedens  Stemme  er  Guds 
Røst,  siger  Digteren,  og  lyttede  vi  altid  til  denne  Røst,  vilde 
vi  vandre  lige  tilbage  til  Gud  vor  Faders  Nærhed.  Men  vi  fol- 
ger  ikke  altid  denne  hviskende  Stemmes  Raad;  som  oftest 
horer  vi  ikke  engang  paa  den,  men  lader  Verdens  Glæder  og 
Tillokkelser  overdøve  dens  Stemme,  idet  vi  Gang  paa  Gang 
handler  imod  »vor  Samvittigheds  Bydende«.  Og  dette,  at 
handle  imod  ens  Samvittighed  vil  snart  fore  til  syndige  Tan- 
ker og  Handlinger.  Den,  hvis  Samvittighed  er  ren  og  fri,  kan 
ikke  begaa  en  stor  Synd  eller  en  umoralsk  Handling.  Sam- 
vittighedens Stemme  maa  først  døves.  Derfor  kommer  det 
Onde  ikke  til  os  i  Form  af  store  Synder,  thi  saadanne  vilde 
ikke  friste  os,  men  listig  og  snigende  soger  Mørkets  Magter 
at  overdøve  og  kvæle  Samvittighedens  Stemme  for  saaledes 
tilsidst  at  faa  os  i  sin  Magt. 

At  følge  Samvittighedens  Bydende  og  den  Helligaands  Ind- 
skydelse er  at  adlyde  den  evige  Fremadskridelseslov,  og  et- 

hvert  fornuftigt  og  aandeligt  udviklet  Menneske  har  Evne  og 
Kraft  til  at  adlyde  denne  Lov.  At  dyrke  Gud  i  Overensstem- 
melse med  vor  Samvittigheds  Bydende  betyder  at  leve  i  Har- 
moni med  Jesu  Kristi  Evangelium,  saaledes  som  det  er  aaben- 
baret  til  os,  og  som  vi  forstaar  det.  Thi  Jesu  Kristi  Evan- 
gelium er  Vejen,  der  fører  tilbage  til  Gud,  og  den  Helligaand 
er  »Sandhedens  Lys«,  der  viser  vor  Sjæl  Vej  ud  af  Syndens 
og  Morkets  Dal  og  giver  nyt  Liv  og  Kraft  til  den  lille  gud- 
dommelige Gnist  i  vort  Bryst,  som  vi  kalder  Samvittighedens 
Stemme.  J.  S.  H. 


ANKOMST. 

Ældste  Julius  Bruun  fra  Lait  Lake  City  ankom  til  Koben- 
havn den  25.  September  med  Dampskibet  »Hellig  Olav«  efter 
en  behagelig  Overrejse.  Han  er  kaldet  til  at  udfore  Missions- 
arbejde i  Danmark. 


AFLØSNING. 

Ældsterne  Owen  Poulsen  og  Kaj  E.  Jorgensen  er  løste  fra 
deres  Missionsvirksomhed  i  Danmark,  henholdsvis  i  Aarhus 
og  Københavns  Konference.  Br.  Poulsen  var  Forstander  for 
Esbjerg  Gren.  Disse  Brodre  afrejser  fra  Kobenhavn  den  25. 
Oktober  med  »Oscar  II«.  John  S.  Hansen, 

Missionspræsident. 


VEJEN,  SANDHEDEN  OG  LIVET. 

(Af  Ældste  Orson  F.  Whitney  af  de  Tolvs  Raad.) 

VII. 

DET  EVIGE  MAAL. 

I   det  trettende  Aarhundrede  frembragte  en  stor  italiensk 

Digter,  den  udødelige  Dante,  et  vidunderligt  Værk  —  »La  Di- 

vina  Comedia«  (Den  guddommelige  Komedie)  —  i  en  af  hvis 

Afdelinger  Forfatteren  fremstiller  sig  selv  paa  Vandring  gen- 
nem Dødsriget  eller  Helvede.  Den  første  Region,  som  Digteren 
kommer  til  i  dette  de  fordømte  Aanders  Opholdssted,  er  et 
Sted,  der  kaldes  »Limbo«,  der  i  mit  Eksemplar  af  Digtet  i  en 
Fodnote  er  beskrevet  som  »Opholdsstedet  for  Sjælene  af 
udobte  Børn  og  af  de  retskafne  Mænd  og  Kvinder,  som  levede 
paa  Jorden  før  vor  Frelsers  Fødsel«.  Her  træffer  Dante  saa- 
danne  Berømtheder  som  Homer,  Virgil  og  andre  af  deres 
Klasse,  og  Aanden,  der  fører  ham  gennem  »Skyggernes  Land«, 
siger: 

»Hvi  spørger  du  ej,  hvad  Aander 
Disse  er,  som  her  du  ser?  For  du  gaar 
Herfra,  mærk  dig  dette,  at  de  for  Synd 
Var  skyldfri;  og  trods  de  det  gode  gjorde 
Det  nytted  ej,  da  ingen  Daab  blev  udfort, 
Som  Døren  er  til  Gud.  Om  hist  de  leved, 
For  Lyset  kom,  de  Gud  ej  kunde  dyrke, 
Og  iblandt  dem  er  jeg. 

Af  denne  Grund 
Og  ej  for  andet  ondt  er  vi  fortabt; 
Blot  saa  dybt  nedsænket,  at  vi  lever 
Med  Ønsker  uden  Haab.« 

Og  dette  var  alt,  hvad  det  trettende  Aarhundredes  Teologi 
havde  at  sige  for  Mænd  af  denne  Slags  —  de  storste  og  ædleste 
Sjæle  paa  deres  Tid.  Skyldfri  og  dømte  til  Helvede  med  »Øn- 
sker uden  Haab«,  blot  fordi  de,  under  deres  Liv  paa  Jorden, 
ikke  havde  været  forenede  med  den  kristne  Kirke  —  en  Kirke, 
der  slet  ikke  var  til!  Enten  det  nu,  som  nogle  formoder,  var 
Digterens  Hensigt  at  satirisere  saadanne  Lærdomme  eller  ej, 
er  uden  Betydning  nu.  Det  er  tilstrækkeligt  at  vide,  at  der 
fandtes  den  Slags  Lærdomme  i  Kirken,  som  han  kunde  vende 
sin  Satire  imod. 

Dersom  Læseren  onsker  at  vide,  hvorfor  Joseph  Smith  og 
»Mormonismen«  kom  frem  i  Verden,  da  behøver  han  ikke  at 

gaa  videre  for  at  finde  en  af  de  vægtigste  Grunde.  Den  inde- 
holdes i  disse  Linier  fra  Dantes  Mesterværk,  der  fremsætter 
den  middelalderlige  Kirkes  ortodokse  Bekendelse  og  Lære 
vedrorende  Aanderne  af  de  gode  Mennesker,  der  forlader  dette 
Liv  uden  at  have  underkastet  sig  Daabshandlingen.  Denne  og 
den  anden  af  Mennesker  opstillede  Lærdom,  at  den  halve 
Verden  var  forudbestemt  til  at  blive  frelst  og  den  anden  Halv- 
del til  at  blive  fordømt,  uden  Hensyn  til,  hvad  godt  eller  ondt 
de  hver  især  udførte  —  smaa  Børn  indbefattet  i  begge  Klasser 
—  blev  vidt  og  bredt  forkyndt  i  Kristenheden  paa  den  Tid,  da 
Joseph  Smith  og  det  gengivne  Evangelium  fremkom.  Var  Ti- 
den ikke  moden  for  en  Profet  at  fremstaa,  og  for  den  rene, 
oprindelige  Tro,  med  dens  Budskab  om  Frelse  for  Levende  og 
Dode,  igen  at  gaa  ud  over  Jorden  med  Raabet  om  Frelse,  Ret- 
færdighed og  Naade  for  alle  Mennesker? 

Hvad  Teologerne  end  tidligere  har  lært,  eller  hvad  de  endnu 
kommer  frem  med  som  Støtte  for  disse  Paastande,  saa  er  det 
en  Kendsgerning,  at  Kristi  Evangelium  ikke  afhænder  Men- 
neskers dyrebare  Sjæle  paa  denne  uretfærdige,  ufornuftige  og 
ubibelske  Maade.  Det  dømmer  ikke  paa  Forhaand,  ejheller 
frelser  eller  forbander  det  Menneskene  uden  Hensyn  til  deres 
Gerninger.  Det  belønner  alle  i  Forhold  til  deres  Gerninger  og 
giver  enhver  Skabning,  levende  eller  død,  Lejlighed  til  at 
modtage  eller  forkaste  det,  før  den  endelige  Dom.  Gud  stræber 
ikke  efter  at  forbande  Verden;  han  prøver  paa  at  frelse  den. 
Og  han  vil  frelse  den,  men  ikke  imod  dens  egen  Vilje,  ikke 
ved  at  tilsidesætte  Frihedens,  Retfærdighedens  og  Fornuftens 
Principper. 

»I  min  Faders  Hus  er  mange  Boliger.«  »Jeg  gaar  for  at  be- 
rede eder  Sted,  for  at,  hvor  jeg  er,  der  skulle  ogsaa  I  være.« 
Saaledes  sagde  Guds  Søn.  Og  til  hvem  talte  han?  Til  hele 
Verden,  til  Menneskene  i  Almindelighed?  Nej.  Han  talte  til 
sine  Disciple,  til  retsindede,  hæderlige  Mennesker,  der  havde 
forsaget  Syndens  Veje  og  fulgte  ham  ad  Stien,  der  fører  fil 
evigt  Liv.  Ikke  til  Tyve  og  Mordere,  men  til  de  Hellige  blev 

det  Løfte  givet,  at  de  skulde  være  med  ham  i  hans  Rige.  Saa- 
daime  er  de  eneste,  til  hvem  dette  Løfte  kunde  gives.  Lige 
søger  Lige  i  Himmelen  som  paa  Jorden,  i  Evigheden  saavel 
som  i  Tiden. 

Kristi  Ord,  udtalte  paa  Korset  til  den  angrende  Røver:  »I 
Dag  skal  du  være  med  mig  i  Paradis«,  betød  ikke,  at  Røveren 
skulde  gaa  med  ham  lige  til  Himmelen.  Det  betød  kun,  at  han 
var  ved  at  gaa  ind  i  Aandernes  Verden  (urigtigt  oversat  »Pa- 
radis), et  Hvilested  for  de  Retfærdige,  et  Fængsel  eller  en 
Skærsild  for  de  Ugudelige,  afventende  Opstandelsen.  Den 
korsfæstede  Frelser  havde  en  Mission  at  udfore  før  sin  Opfart 
til  Himmelen  —  en  Mission  i  Aandernes  Verden.  Og  han  gik 
der  som  en  Lærer,  medens  Røveren  gik  for  at  blive  undervist. 
Evangeliet  forkyndes  ikke  blot  for  de  Levende,  men  ogsaa  for 
de  Døde  eller  de  Hedengangne  —  thi  de  er  ikke  mere  døde, 
end  vi  er,  ikke  en  Gang  saa  meget.  Og  de  skal  »dømmes  paa 
Menneskers  Vis  i  Kødet,  men  leve  paa  Guds  Vis  i  Aanden«. 
Herlighedens  Verdener  er  Guds  Riger,  og  til  »ethvert  Rige  er 
en  Lov  given«,  en  celestial,  terrestrial  og  telestial.  Den,  der  vil 
have  Bolig  i  et  af  disse  Riger,  maa  adlyde  dette  Riges  Lov. 
Dersom  de  ikke  kan  opfylde  »Kristi  Lov«,  maa  de  nojes  med 
en  Herlighed  ringere  end  den  celestiale,  nemlig  den  terre- 
striale  eller  telestiale  Herlighed.  Dersom  de  ikke  kan  opfylde 
et  telestialt  Riges  Lov,  da  er  de  »ikke  skikket  til  noget  Riges 
Herlighed«;  og  dersom  de  vil  vedblive  at  fremture  i  Synd  øg 
aldeles  hengive  sig  til  Synd,  da  maa  de  »forblive  urene«.  Saa- 
ledes  er  de  af  Joseph  Smith  fremsatte  Lærdomme,  og  de  er  i 
nøje  Overensstemmelse  med,  hvad  Jesus  Kristus  og  hans 
Apostle  forkyndte. 

Som  vist  Johannes  paa  Øen  Patmos,  vil  »de  Døde,  smaa  og 
store«,  staa  for  Gud  foran  den  »store  hvide  Trone«  og 
blive  »dømte  efter  det,  som  er  skrevet  i  Bøgerne«,  enhver  efter 
sine  Gerninger.  Hensigten  saavel  som  Gerningen  vil  blive 
vejet  i  den  evige  Vægtskaal,  og  en  retfærdig  Dom  udtalt.  Ingen 
vil  blive  belønnet  eller  straffet  for,  hvad  en  anden  har  gjort 

eller  undladt  at  gøre;  ejheller  vil  nogen  blive  draget  til  An- 
svar for  ikke  at  have  adlydt  Evangeliet,  naar  han  aldrig  har 

hort  det-  (Fortsættes). 


HVORFOR  FINDE  VI  FEJL? 

Hvorfor  er  det,  at  Folk,  der  selv  har  store  Fejl,  er  saa  hur- 
tige til  at  finde  Fejl  hos  andre,  som  i  hvert  Fald  er  mindst 
lige  saa  gode,  som  de  selv  er?  Hvor  ofte  horer  vi  ikke  Menne- 
sker kritisere  deres  Medmennesker  for  Skrøbeligheder  og  Fejl, 
medens  de  selv  maaske  har  flere  Svagheder  end  de  Menne- 
sker, som  de  kritiserer.  Hvor  kan  det  være,  at  saa  mange 
Mennesker  finder  Fornøjelse  i  at  tale  om  deres  Næstes  Fejl? 
Er  det  for  at  bortvende  Opmærksomheden  fra  dem  selv?  Er 
det  i  den  Hensigt  at  hæve  sig  selv  i  deres  Agtelse,  med  hvem 
de  taler,  ved  at  fremhæve  Forskellen  mellem  andres  Fejl  og 
deres  egne  Dyder? 

Vi  har  hørt  Mennesker  tale  i  meget  kraftige  Udtryk  om 
andres  Fejl  og  Synder,  medens  de  selv  synes  at  have  glemt, 
at  de  er  meget  ufuldkomne.  Det  er  meget  almindeligt  i  Ver- 
den, siges  der,  at  Kvinder,  som  ikke  selv  har  ført  et  pletfrit 
Liv,  er  de  mest  ubarmhjertige  i  deres  Dom  over  saadanne  af 
deres  eget  Kon,  som  falder  i  Overtrædelse.  Vi  har  lagt  Mærke 
til,  at  Mænd  og  Kvinder,  der  har  de  færreste  Fejl,  i  Alminde- 
lighed er  de  mest  barmhjertige  overfor  andres  Fejl  og  Svag- 
heder. Medens  de  strenge  og  mest  ubarmhjertige  er  saadanne, 
som  burde  være  de  sidste  til  at  dømme  andre. 

Vor  Herre  og  Frelser  var  det  mest  fuldkomne  Væsen,  der 
har  vandret  paa  Jorden.  Han  var  uden  Skyld,  fri  fra  alle 
menneskelige  Svagheder  og  Synder.  Alligevel  var  han  fuld  af 
Kærlighed  og  Godhed  mod  Synderen  og  de,  som  var  svage  og 
skrobelige. 

Burde  dette  ikke  være  et  Eksempel  til  os?  Dersom  det  var 
Opgaven  hos  de  Fuldkomne  at  finde  Fejl  mod  andre  Ufuld- 
komne, eri  Syndefri  at  være  streng  mod  Synderen,  da  burde 
Frelseren  i  Sandhed  have  været  den  strengeste  mod  de  Svage 


319 


og  Vildfarne.  Med  hos  ham  fandt  de  Fattige  og  Sorgende,  de 
Nedtraadte  og  de  Syndebetyngede  Sympati,  Hjælp  og  Op- 
muntring, ikke  til  at  fortsætte  i  Synd,  men  til  at  forsage  den. 
Han  irettesatte  og  brugte  meget  skarpe  Udtryk  imod  Hyk- 
lerne, imod  dem,  som  udgav  sig  for  at  være  helligere  og  bedre 
end  deres  Medmennesker.  Det  var  denne  Slags  Mennesker, 
imod  hvilke  hans  strengeste  Ord  blev  udtalt.  Vi  kan  alle  folge 
i  hans  Fodspor  og  med  Fordel  tage  hans  Liv  som  et  Eksempel. 


SYND  MOD  DEN  HELLIGAAND. 

Ved  en  Konference  i  Nauvoo  i  1844  sagde  Profeten  Joseph 
Smith:  »Hvad  har  Jesus  sagt?  Alle  Synder,  alle  Gudsbespot- 
telser, som  Mennesker  kan  gore  sig  skyldig  i  med  Undtagelse 
af  en,  kan  blive  tilgivne;  og  der  er,  enten  i  denne  eller  i  den 
næste  Verden,  Frelse  for  alle  Mennesker,  der  ikke  har  begaaet 
den  utilgivelige  Synd,  idet  der  er  tilvejebragt  Mulighed  for 
Frelse  i  denne  eller  i  Aandernes  Verden  for  enhver  Synder. 
(Matth.  12:  31,  32.) 

Intet  Menneske  kan  begaa  den  utilgivelige  Synd,  efter  at 
Legemet  er  oplost  og  heller  ikke  i  dette  Liv,  for  han  har  mod- 
taget den  Helligaand.  Alle  Synder  vil  blive  tilgivne,  und- 
tagen Synd  imod  den  Helligaand,  thi  Jesus  vil  frelse  alle 
undtagen  Fortabelsens  Born.  Hvad  maa  et  Menneske  gore 
for  at  kunne  synde  imod  den  Helligaand?  Han  maa  modtage 
den  Helligaand,  have  Himlene  aabnede  for  sig  og  kende  Gud, 
og  da  synde  imod  ham.  Naar  et  Menneske  har  syndet  imod 
den  Helligaand,  er  der  ingen  Omvendelse  for  ham.  Han  maa 
sige,  at  Solen  ikke  skinner,  medens  har  ser  paa  den,  han  maa 
fornægte  Jesus  Kristus,  medens  Himlene  er  aabnede  for  ham, 
og  han  maa  fornægte  Frelsningsplanen  med  sine  Øjne  aab- 
nede for  Sandheden  af  den,  og  fra  den  Stund  bliver  han  en 
Fjende.  Dette  er  Tilfældet  med  mange  Apostater  fra  Jesu 
Kristi  Kirke  af  Sidste-Dages  Hellige.« 

STRØTANKER. 

En  klog  Mand  holder  Munden  lukket  om  Ting,  han  intet 
kender  til. 

Nej  vogte  sig  for  høje  Spring, 

Og  rolig  se  paa  store  Ting; 

Selv  nøjes  med  et  lidet  Stykke, 

Se,  det  er  Lykke.  Heiberg. 

Den  Mand  er  ikke  stort  bevendt,  som  praler  af  sin  Hjerne; 
Det  er  jo  kun  den  skrumpne  Nod,  som  rasler  med  sin  Kærne. 

Kaalund. 


Livet  er  kort  og  Kunsten  lang, 
Hele  vort  Liv  er  en  Skolegang. 


Heiberg. 


Det  gode  kan  gøres  paa  saa  mange  Maader,  at  det  er  et  Un- 
der, at  saa  faa  benyttes. 


DØDSFALD. 

Beata  Sofie  Petersen,  f.  Søderberg,  dode  den  19.  September 
1923  i  Kobenhavn  og  blev  begravet  den  23.  September  paa 
Bispebjerg  Kirkegaard.  Hun  var  født  i  1839  og  blev  Medlem 
af  Kirken  den  29.  Juni  1910.  En  stor  Del  af  Sangkoret  og  Me- 
nighedens Medlemmer  overværede  Begravelsen,  der  lededes  af 
Konfpr.  Emil  Andersen.  Præs.  J.  S.  Hansen  talte  ved  Baaren, 
og  Ældste  Louis  Hansen  indviede  Graven. 

